রাজধানীর কল্যাণপুরে ছয়তলা ‘জাহাজ বাড়ি’-তে জঙ্গি আস্তানা ও ৯ জঙ্গি নিহতের ঘটনায় সন্ত্রাসবিরোধী আইনে মিরপুর মডেল থানায় দায়ের করা মামলায় আবুল কাশেমকে গ্রেপ্তার দেখিয়েছে পুলিশ। মামলাটির তদন্তকারী কর্মকর্তা কাউন্টার টেরোরিজম অ্যান্ড ট্র্যান্সন্যাশনাল ক্রাইম (সিটিটিসি) ইউনিটের পরিদর্শক জাহাঙ্গীর আলম শুক্রবার দুপুরে তাকে ঢাকার সিএমএম আদালতে হাজির করে ১০ দিনের রিমান্ডের আবেদন করলে, আদালত ৭ দিনের রিমান্ড মঞ্জুর করে।